open-index/open-wikipedia-markdown huggingface dataset:
הקתדרלה הקתולית של מוסקבה

[ממוזער|250px|ה[אפסיס והמזבח הראשי]]
**הקתדרלה הקתולית של מוסקבה** או בשמה המלא ברוסית: Собор Непорочного Зачатия Пресвятой Девы Марии (תרגום לאנגלית: Cathedral of the Immaculate Conception of the Holy Virgin Mary) היא קתדרלה קתולית במוסקבה, רוסיה, הבנויה בסגנון נאו-גותי. הקתדרלה ממוקמת באזור המחוז האדמיניסטרטיבי המרכזי והיא אחת משתי הכנסיות הקתוליות היחידות במוסקבה והיא הכנסייה הקתולית הגדולה ביותר ברוסיה.

## היסטוריה
בניית הקתדרלה הוצעה על ידי ממשלת הצאר ב-1894. חניכת הבנייה נחגגה ב-1899 אך בנייה ממשית החלה רק ב-1901 והושלמה ב-1911. הקתדרלה בנויה כבזיליקה ובנויה מלבנים אדומות, חומר בנייה המקובל בסגנון גותיקת הלבנים שנפוץ בסקנדינביה וצפון אירופה הקרות. מבנה הקתדרלה מבוסס על תכנון של האדריכל טומאש בוהדנוביץ'-דבורז'צקי והושפע ממנזר וסטמינסטר האנגלי שבלונדון ומקתדרלת מילאנו שבאיטליה. חזיתה עטורה ב-5 צריחים מחודדים ומעל מגדל המצלב מתנשא צריח נאה המוקף צריחונים ותמיכות דואות. בעזרת תמיכה כספית מהקהילות הקתוליות של רוסיה והמדינות השכנות, נחנכה הקתדרלה ב-1911 כקפלה לקהילה הפולנית-קתולית של מוסקבה. ב-1917 התרחשו ברוסיה שתי מהפכות: המהפכה המנשביקית ומאוחר יותר המהפכה הבולשביקית, שבה עלתה המפלגה הקומוניסטית בראשות לנין לשלטון. בשל מדיניות אתאיזם מדיני שהנהיגו הבולשביקים כחלק מהאידאולוגיה המרקסיסטית-לניניסטית, הורתה הממשלה על סגירת כנסיות רבות והקתדרלה נסגרה ב-1938. בזמן מלחמת העולם השנייה ריחפה חרב ההריסה על הקתדרלה, ואחרי המלחמה שימשה לצורכי ציבור חילוניים כמחסן ואכסניה (הוסטל). ב-1996, אחרי נפילת ברית המועצות והשלטון הקומוניסטי, הקתדרלה נפתחה מחדש וחזרה לתפקד ככנסייה. ב-2002 הועלתה לדרגת קתדרלה. כתוצאה מכך החלה תוכנית שיקום ושיפוץ נרחבת ובסופה נחנכה הקתדרלה מחדש ב-2005.

במאה ה-21, אחרי 58 שנים של שימוש לא-דתי, היא שוב מתפקדת כמקום פולחן נוצרי. תפילות מתקיימות באופן סדיר בשפות שונות בהן רוסית, פולנית, קוריאנית, אנגלית, צרפתית, ספרדית, ארמנית ולטינית. בקתדרלה מתקיימים גם קונצרטים הכוללים נגינה בעוגב. הקתדרלה מכילה ספרייה, משרדי העורך של המגזין הקתולי של רוסיה "Католический вестник — Свет Евангелия" ("השליח הקתולי: אורה של הבשורה") וכן משרדי הקאריטאס (ארגון צדקה קתולי). העוגב של הקתדרלה, השלישי במספר בהיסטוריה שלה, נתרם על ידי המינסטר של בזל. הקתדרלה רשומה כמבנה מורשת של הפדרציה הרוסית והיא מונומנט מוגן.


File:Moscow-Catholic-Cathedral-HDR.jpg
File:Cathedral of the Immaculate Conception (Moscow), closeup.jpg
File:Собор Непорочного Зачатия на Малой Грузинской.jpg


## ראו גם

* קתדרלת המלאך מיכאל
* קתדרלת ישו המושיע
* הקתדרלה הראשית של הכוחות המזוינים של הפדרציה הרוסית
* קתדרלת קאזאן

## קישורים חיצוניים

* 

## הערות שוליים

קטגוריה:רוסיה: קתדרלות בסגנון גותי
קטגוריה:מוסקבה: קתדרלות
דייוויד פרידמן (כלכלן)

**דייוויד דירקטור פרידמן** (באנגלית: **David Director Friedman**; נולד ב-12 בפברואר 1945) הוא כלכלן, פיזיקאי, משפטן ותאורטיקן ליברטריאני יהודי-אמריקאי הנחשב לאחד מהוגי הדעות המובילים בזרם האנרכו-קפיטליזם. ידוע בכתיבתו על נושאים במיקרו-כלכלה, בהם ספרו הנודע "מנגנון החופש" ומספר ספרים נוספים העוסקים בתאוריית המחירים ובשידוך בין כלכלה ומשפט. תפיסתו האנרכו-קפיטליסטית נשענת על תועלתנות ופרגמטיות, בניגוד להוגים אחרים, כמו מארי רות'בארד, שנתמכו בגישת הזכויות הטבעיות.

## ביוגרפיה
פרידמן הוא בנם של הכלכלנים מילטון פרידמן ורוז פרידמן. ב-1965 סיים תואר ראשון בכימיה ופיזיקה באוניברסיטת הרווארד ולאחר מכן השלים מאסטר ודוקטורט בפיזיקה תאורטית באוניברסיטת שיקגו ב-1971. בשלבים מאוחרים יותר בעבודתו חלה תפנית, והוא עבר לעסוק בכלכלה ובמשפטים על אף שמעולם לא לקח קורסים בנושאים אלו.

באמצע העשור השני של המאה ה-21, משמש פרידמן כפרופסור למשפטים באוניברסיטת סנטה קלרה בקליפורניה והוא עורך-שותף בכתב העת הליברטריאני "ליברטי" (Liberty).

בספרו "**מנגנון החופש**" (The Machinery of Freedom) משנת 1973 משרטט פרידמן מודל לקיומה של חברה אנרכו-קפיטליסטית בה כל הטובין והשירותים כולל החוק עצמו מסופקים על ידי השוק החופשי. גישה זו מתבדלת מגישתו של רות'בארד; פרידמן אינו מתעסק ביצירת קוד אתי שיוסכם על ידי כל הפרטים בחברה וכך הסדר החברתי יתפתח למסגרת אנרכו-קפיטליסטית. פרידמן תומך בשיטה הדרגתית כדי להגיע למצב הסופי של אנרכו-קפיטליזם, בו המדינה תפריט בהדרגה את השירותים שהיא מספקת. הוא מתנגד למהפיכה אנרכו-קפיטליסטית אלימה.

הוא תומך בגישה תועלתנית לאנרכו-קפיטליזם; לטענתו שיקולי רווח-הפסד נותנים יתרון למדינה בה אין ממשל מרכזי לעומת מדינה שבה קיים ממשל מרכזי.

פרידמן חבר באגודה לאנכרוניזם יצירתי. הוא חובב מדע בדיוני ואף כתב שני ספרים בסוגה זו, הארלד וסאלאמנדר. תומך במדיניות חוץ בדלנית ולא מתערבת בנושאים כלכליים וצבאיים של מדינות אחרות.

פרידמן הצהיר על עצמו כאתאיסט. בנו, פטרי פרידמן, עוסק אף הוא בליברטריאניזם ובאנרכיזם שוק, בעיקר מכיוון עתודות ים.

## ראו גם
* מארי רות'בארד
* אסכולת שיקגו (כלכלה)

## לקריאה נוספת
* דייוויד פרידמן, תאוריית המחירים: טקסט ביניימי, 1986 (לא תורגם לאנגלית)

* 1996. *Hidden Order: The Economics of Everyday Life*.
* 2000. *[http://www.daviddfriedman.com/laws_order/index.shtml Law’s Order: What Economics Has to Do with Law and Why It Matters.]* Princeton Univ. Press.
* 2005. "The Case for Privacy" in *Contemporary Debates in Applied Ethics.* Wiley-Blackwell.


## קישורים חיצוניים

* 
* האתר של פרידמן 
* הבלוג של פרידמן 


* 2008. *[http://www.daviddfriedman.com/Future_Imperfect.html Future Imperfect: Technology and Freedom in an Uncertain World]*


קטגוריה:כלכלנים יהודים אמריקאים
קטגוריה:אתאיסטים יהודים
קטגוריה:ליברטריאניזם
קטגוריה:אנרכיסטים אמריקאים
קטגוריה:אנרכיסטים יהודים
קטגוריה:אתאיסטים אמריקאים
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת שיקגו
קטגוריה:אמריקאים שנולדו ב-1945
ישיבת דבר ירושלים

**ישיבת דבר ירושלים** (באנגלית: **האקדמיה הירושלמית ללימודי יהדות**) היא ישיבה לחוזרים בתשובה בירושלים בראשות הרב ברוך הורוויץ.

בשנת 1970 עלה הרב ברוך הורוויץ ממנצ'סטר לישראל והתיישב בירושלים. עם בואו הקים את ישיבת דבר ירושלים כמסגרת תורנית לנוער ולסטודנטים ממדינות אנגלוסקסיות.

בתקופה הראשונה שכנה הישיבה בשכונת סנהדריה, משם עברה לבניין ישיבת חברון בשכונת גאולה. בשנת 1997 עברה לשכונת הר נוף. הישיבה מציעה שיעורי תורה בכמה שפות ורמות. כמו כן היא מפעילה אולפן עברית.

בישיבה כיהן כמשגיח וכר"מ הרב יואל שוורץ עד לפטירתו, ואת ספריו פרסם בהוצאת הישיבה. כמו כן כיהנו בה הרב בן ציון לופיאן, בנו של הרב אליהו לופיאן, והרב אביעזר וולפסון אביו של הרב דניאל וולפסון.

## קישורים חיצוניים
* 
* 

דבר ירושלים
דבר ירושלים
דבר ירושלים
המוטאנטים החדשים

**המוטאנטים החדשים** (באנגלית: **New Mutants**) הייתה קבוצה בדיונית של גיבורי-על מוטאנטים שהופיעה בחוברות הקומיקס ביקום מארוול קומיקס. לקבוצה היו שלושה גלגולים, שהחלו עם הרצתו של הכרך הראשון בחוברת *Marvel Graphic Novel #4* תחת כתיבתו של כריס קלרמונט ואיורו של בוב מקלאוד. הכרך הראשון החל בהרצה ממרץ 1983 ועד לאפריל 1991 למשך 100 חוברות, כאשר בסיומו החלה בהרצה סדרת חוברות אקס פורס.

הכרך השני של המוטאנטים החדשים החל בהרצה ביולי 2003 וכלל קבוצה חדשה של מוטאנטים צעירים, אך בשונה מהקבוצה המקורית חבריה היו רק חלק קטן מקבוצת תלמידים רחבה של מכון אקסבייר. הרצה זו נמשכה כ-13 חוברות ונמשכה ככרך שני של חוברות "אקס-מן החדשים" ביולי 2004 בשם *New X-Men: Academy X*. השלכות אירועי "בית אם" מסוף שנת 2005 הביאו לאיחודם של חברי הקבוצה הנותרים לתוך חברי האקס-מן החדשים.

כרך שלישי של המוטאנטים החדשים החל במאי 2009 וכלל את רוב חברי הקבוצה המקורית - הרצה שנמשכה עד לדצמבר 2012.

עיבוד קולנועי אודות הקבוצה, תחת השם "המוטנטים החדשים", יצא לאקרנים ב-2020.

## קישורים חיצוניים
* דף הקבוצה באתר הרשמי של מארוול קומיקס
* דף הקבוצה בפרויקט פאנדום של מארוול קומיקס

קטגוריה:אקס-מן: דמויות
אלון מורה (אתר מקראי)

שמאל|ממוזער|200px|עץ אלון שגילו הוערך בכ-1000 שנים, צולם ב-2006
שמאל|200px
**אֵלוֹן מוֹרֶה** או **אֵלוֹנֵי מֹרֶה** הוא אתר מקראי או עץ אלון או אלה, שהיה בסמוך לשכם המקראית (שהוצע לזהותה בתל בלטה ששמה נגזר אולי מהשם הלטיני: *platanus*, שמשמעו בעברית: אלון) המוזכר בתנ"ך.

## בסיפורי המקרא
בספר בראשית מסופר כי אלון מורה היה אתר החנייה הראשון של אברהם במסעו מחרן לארץ כנען. לאחר שהאל ציווה על אברם (כשמו אז) לעזוב את ארץ מולדתו, וכ הובטח לו כי התומכים בו יבורכו והפוגעים בו יקוללו. כאשר הגיע אל אתר אלון מורה, הסמוך לשכם המקראית, הוא בנה באתר מזבח ואז נראה אליו האל:

בפסוקי ספר דברים נקשר אתר אֵלוֹנֵי מֹרֶה (המזוהה עם אלון מורה) עם הנבואה על הברכה ואל הקללה הגלומים במצוות התורה עבור בני ישראל:

## שם המקום
החוקר אברהם נגב, שיער כי האתר אלון מורה נקרא על שם עץ אלון חשוב ומקודש ידוע, בסמוך לשכם. נגב טען כי ייתכן שאלון מורה זהה עם **[[אלון מוצב|אֵלוֹן מֻצָּב]]**, או **הָאֵלָה** הנודעת, עצים אשר שהוזכרו כנמצאים בסביבות שכם, ובסמוך ובהקשר אליהם, אירעו מעשים שסופר עליהם בכתובים:

* הטמנת חפצי פולחן אלילי, בספר בראשית:

 

השם אלון מורה זהה במשמעותו לשם אלון מעוננים. אלו שמות המכוונים להתגלות האלוהים על ידי אוראקל.

* הקמת גלעד על ידי אבן גדולה, בספר יהושע:

* מעין המלכה, ולמעשה הכתרתו למנהיג של אבימלך בן גדעון, בספר שופטים:

כמו כן, הציע נגב, כי בסביבות שכם המקראית נמצאו "עצים מקודשים רבים".

ההתנחלות אלון מורה שהוקמה בשנות ה-70 בשומרון, נקראה על שמו של האתר המקראי.

## ראו גם
* אלון בכות
* אלוני ממרא
## לקריאה נוספת
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974, עמ' 55, 77.
## קישורים חיצוניים
* אלון מורה, באתר דעת
* על אלונים במקרא, באתר דעת
* על עצים קדושים בספרות היהודית  מחבר: זהר עמר, אוניברסיטת בר-אילן.

## הערות שוליים

קטגוריה:אתרי ספר בראשית
קטגוריה:כנען
קטגוריה:השומרון
קטגוריה:עצים בתנ"ך
מלך (אלבום)

"**מלך**" הוא אלבום האולפן הרביעי של הזמרת מירי מסיקה. האלבום יצא לאור ב-19 בינואר 2012, על ידי חברות התקליטים עננה והתו השמיני. מן האלבום יצאו הסינגלים "מלך", "ואולי", "אני לא שם", "יריות באוויר" ו"אישה חרסינה". האלבום קיבל מעמד זהב.

## סינגלים
* **[[מלך (שיר)|מלך]]** - סינגל הבכורה שיצא ב-13 ביוני 2011. השיר הגיע למקום ה-2 במצעדים השבועיים של רשת ג' וגלגלצ. במצעדים השנתיים הגיע למקום ה-9 ברשת ג' ולמקום ה-13 בגלגלצ.
* **ואולי** - הסינגל השני שיצא ב-7 בספטמבר 2011. השיר הגיע למקום ה-2 במצעדים השבועיים של רשת ג' וגלגלצ. במצעדים השנתיים הגיע למקום ה-30 ברשת ג' ולמקום ה-36 בגלגלצ.
* **אני לא שם** - הסינגל השלישי שיצא ב-29 בנובמבר 2011. השיר הגיע למקום ה-21 במצעד השבועי של רשת ג'.
* **יריות באוויר** - הסינגל הרביעי שיצא ב-15 בינואר 2012. השיר הגיע למקום ה-5 במצעד השבועי של רשת ג'.
***[[אישה חרסינה]]** - הסינגל החמישי והאחרון שיצא ב-20 במרץ 2012 יחד עם קליפ. השיר הגיע במצעדים השבועיים למקום ה-7 בגלגלצ למקום ה-12 ברשת ג' ולמקום ה-1 ברדיו אמצע הדרך. במצעדים השנתיים הגיע למקום ה-22 בגלגלצ ולמקום ה-10 ברשת ג'.

## רשימת רצועות

## קישורים חיצוניים

* שירי האלבום, באתר באנדקאמפ
* שירי האלבום, באתר יוטיוב

## הערות שוליים

קטגוריה:אלבומי מירי מסיקה
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת התו השמיני
אקס פורס

"**אקס-פורס**" (באנגלית: **X-Force**) היא קבוצה בדיונית של גיבורי-על מוטאנטים המופיעה בחוברות הקומיקס אקס-מן ביקום מארוול קומיקס. הופעתה הראשונה הייתה בחוברת *New Mutants #100* מאפריל 1991, והיא נוצרה על ידי הכותב פביאן ניצ'זה והמאייר רוב לייפלד.

קבוצת אקס פורס המקורית היא גלגולה החדש של קבוצת המוטאנטים החדשים משנות ה-80. הקבוצה הונהגה בידי קייבל, והיא קבוצה יותר מיליטנטית ואגרסיבית מהאקס-מן. סדרת החוברות זכתה להצלחה בתחילת שנות ה-90, אולם פופולריותה ירדה עם עזיבתו של ליפילד. עקב כך, חברת מארוול ערכה מספר שינויים בשנים 1995 ועד 2001, מה שהוביל להצלחה יחסית. ירידה במכירות החוברות הביאו לשכתוב מחודש של הקבוצה בשנת 2001 תחת חברי קבוצה חדשים - מוטאנטים צעירים בעלי אינטרס אישי אשר נאספו על ידי תאגיד כדי להפוך לידוענים תחת השם אקס פורס. מיני-סדרה בת שש חוברות משנת 2004 איחדה מחדש את קבוצת אקס פורס המקורית תחת כתיבתו ואיורו של ליפילד. 

במהלך סיפור הקרוסאובר "אקס-מן: תסביך משיח" של שנים 2007–2008, הוקמה קבוצה חדשה תחת הנהגתו של וולברין, אשר פעלה כצוות תקיפה מיוחד. בפברואר 2008 החלה הרצה מחודשת בכיכובה של הקבוצה ובכתיבתם של קרייג קייל וכריסטופר יוסט, אשר נמשכה עד לאירועי "אקס-מן: הביאה השנייה" בספטמבר 2010. סדרת החוברות החלה בהרצה מחודשת נוספת באוקטובר 2010 תחת השם *Uncanny X-Force*, וחברי הקבוצה כללו את וולברין, פסיילוק, דדפול, ארכאנג'ל, פנטומאקס ואווה. הרצת החוברות הסתיימה בגיליון מספר 35 ב-2012, ובד בבד עם תחילתו של הכרך השני כחלק מהאתחול המחודש של חברת מארוול, פורסמה בדצמבר 2012 סדרת חוברות חדשה בשם *Cable and X-Force*, שבה קייבל אוסף קבוצה חדשה הכוללת את קולוסוס, דומינו, פורג', דוקטור נמסיס ובהמשך גם את בום-בום. 

מיולי 2013 ועד מרץ 2014, מארוול קומיקס השיקה מחדש את קבוצת *Uncanny X-Force* תחת הנהגתן המשותפת של סטורם ופסיילוק והיא כללה את ספיירל, קלאסטר, פאק, בישופ ופנטומאקס. נכון להיום פועלת קבוצתו המקורית של קייבל בהנהגתה של הופ סאמרס, והיא כוללת את דומינו, פסיילוק, דוקטור נמסיס ומארו.

לקבוצה לא היו הרבה אזכורים בעיבודים אנימטיביים וקולנועיים. הקבוצה הוזכרה לראשונה בסדרת אנימה שהופקה על האקס-מן בשנת 2011. כחלק מסרטי האקס-מן, אולפני פוקס המאה ה-20 הודיעו ביולי 2013 על פיתוחו של סרט קולנוע המבוסס על הקבוצה. ג'ף וודלו נרתם לכתוב את התסריט, בעוד לורן שולר דונר תפיק את הסרט. בסרט דדפול 2, דדפול מקים צוות וקורא לו אקס-פורס.

## קישורים חיצוניים

* דף הקבוצה באתר הרשמי של מארוול קומיקס
* דף הקבוצה בפרויקט פאנדום של מארוול קומיקס

קטגוריה:אקס-מן: דמויות
מיקוד (חברה)

**קבוצת מיקוד** היא חברת אבטחה וניקיון מהגדולות בישראל. החברה מעסיקה כ-8,500 עובדים. החברה נוסדה בשנת 1984 על ידי סולי אלישר. מטה החברה ברחוב השקמה במועצה מקומית אזור. החברה החלה דרכה בירושלים כחברת אבטחה בלבד, ובמהלך השנים נוספו תחומי פעילות נוספים על מנת לספק שירותים נוספים. כיום קבוצת מיקוד מורכבת מ-4 חברות בנות:
***מיקוד אבטחה**- מספקת שירותי שמירה ואבטחה מגוונים למוסדות ממלכתיים וגופים פרטיים. תחומי פעילותה כוללים : שירותי אבטחת מתקנים, אבטחת אישים ושירותי מיגון.
***מוקד מיקוד**- מהווה את מוקד האבטחה של קבוצת מיקוד. מתמחה במתן שירותי מוקד, סיור מבצעי והגנה אלקטרונית. בתחילה שימש המוקד לצורכי החברה ולקוחותיה בלבד. כיום המוקד הוא יחידה עצמאית המעניקה שרותי מוקד ומיגון בכל גוש דן מקו כפר סבא רעננה בצפון ועד לאזור רחובות בדרום.
***קלינור**- מספקת שירותי ניקיון ואספקת מיכון ציוד, חומרי ניקיון מתקדמים, מוצרי הגיינה וניירת
***טכניקו**- עוסקת באחזקת מבנים, שירותים טכניים ובינוי. ביצוע עבודות חשמל, אינסטלציה, מיזוג אוויר, תיקונים ועוד.

מאז שמשרד הביטחון החליט להפריט חלק מפעילות אבטחת המחסומים זכתה חברת מיקוד ביחד עם עוד ארבע חברות אבטחה נוספות במכרז שערך המשרד. בין השאר אחראית החברה לאבטחת המחסומים שער אפרים, אייל, הזיתים, וגלבוע. בנוסף, מספקת מיקוד אבטחה למספר שכונות במזרח ירושלים.

## ביקורת על פעולת החברה
בפברואר 2011 הוקם ארגון העובדים הראשון של החברה. באמצע אוגוסט 2011 פתחו מאבטחי החברה העובדים בעירית מודיעין בשביתה במחאה על כך שהחברה מסרבת להכיר ולנהל משא ומתן עם ארגון העובדים של החברה. בחודש ספטמבר של אותה שנה הודיעה הנהלת מיקוד כי היא מכיר בארגון ותנהל איתו משא ומתן על הסכם קיבוצי.

בשנת 2007 זכתה החברה במכרז החשב הכללי במשרד האוצר לאספקת שירותי אבטחת שרים. ב-2011 עלתה החברה לכותרות עקב תובענה ייצוגית שהוגשה כנגדה מצד 81 מאבטחי שרים, על סך 14 מיליון שקל על כך שהפרה תנאים סוציאליים של מאבטחי שרים ולא שילמה שעות נוספות, דמי חופשה, הבראה, מחלה וחגים.

## קישורים חיצוניים
* 

## הערות שוליים

קטגוריה:תאגידים שהורשעו בדין בישראל
קטגוריה:חברות אבטחה ישראליות
קטגוריה:ישראל: חברות שהוקמו ב-1984
שיחות לעובדי גוגל

**שיחות לעובדי גוגל** (AtGoogleTalks או Talks@Google) הן סדרה של הרצאות, כל אחת במשך כחצי שעה עד שעה, שניתנו בפני עובדי חברת גוגל במשרדיה השונים ברחבי העולם, הוקלטו, והן זמינות לציבור הרחב באתר יוטיוב. המרצים באים מתחומים שונים כמו ממשל ופוליטיקה, מדע, מחשבים, אמנות, ספרות, בידור, טלוויזיה, בלשנות, הגות, היסטוריה ועוד. סדרת ההרצאות החלה בשנת 2006, ועד לשנת 2017 נערכו בה יותר מ-4,000 הרצאות. כתריסר הרצאות נוספות מדי שבוע. נכון ל-2018 היו לערוץ למעלה מ-125 מיליון צפיות.

## קישורים חיצוניים
* 

## הערות שוליים

קטגוריה:גוגל
קטגוריה:סדרות הרצאות
גת חפר

שמאל|200px
**גַּת חֵפֶר** או **גַּת הַחֵפֶר** היא עיר מקראית, המוזכרת בתנ"ך.

על פי ספר יהושע היא נמסרה לנחלת שבט זבולון: 

העיר מוזכרת בספר מלכים, כאתר הולדתו של הנביא יונה בן אמיתי שעליו מסופר בספר יונה; אשר הושבה לתחום השליטה הישראלי על ידי מלך ישראל, ירבעם בן יואש:

הירונימוס, אשר פעל באירופה ובארץ ישראל במפנה המאות ה-4-ה-5, זיהה את גת חפר בסמוך לציפורי, בספרו "מקומות האתרים העבריים ושמותיהם" (*Liber De Situ Et Nominibus Locorum Hebraicorum*); וזיהוי זה אומץ אצל חלק מהחוקרים במאה ה-20.
זיהוי נוסף שהתקבל, הוצע בתל א-זרְעְ (או חִרבת א-זֻרַאעַ) ליד משהד; באתר נערכו חפירות ארכאולוגיות ונמצאו חרסים מהתקופה הישראלית.

## לקריאה נוספת
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974, עמ' 72–73, 143.

## קישורים חיצוניים
* לאה פורת, תל גת חפר, **חדשות ארכיאולגיות**, גיליון 118, 2006, באתר רשות העתיקות
* אבירם אושרי וצבי גל, הגליל התחתון בין תגלת פלאסר הג' וראשית התקופה הפרסית, באתר רשות העתיקות

## הערות שוליים

קטגוריה:יישובי המקרא
קטגוריה:נחלת שבט זבולון
קטגוריה:כנען
כאשר המלך נמרוד

**כאשר המלך נמרוד** (בלאדינו: **Kuando el Rey Nimrod**) הוא שיר עממי בלאדינו, הידוע גם בשם "אברם אבינו". שיר המשתייך לז'אנר שירי הקופלאס של דוברי הלאדינו

מקורו הכתוב הראשון של קופלה זו בסביבות המאה ה-18 או שלהי המאה ה-17.

חלק מיהדות צפון אפריקה (המגרבים,  שגורשו מספרד) לקחו את הלחן (ללא הפזמון) והעתיקו אותו לפיוט שלום עליכם עם הוספת המשפט מלאכי רחמים,  לדוגמה: "שלום עליכם מלאכי השלום,  מלאכי עליון **מלאכי רחמים**, ממלך מלכי המלכים הקב"ה",  זה כנראה מרמז שהלחן הולחן בסביבות תקופת גרוש ספרד.

## תוכן השיר
השיר מספר את סיפור לידתו של אברהם ומשלב בתוכו מדרשים עתיקים ומסורות. נכתב כנראה לפני גירוש ספרד.

נמרוד רואה כוכב המבשר על הולדתו המתקרבת של אברהם, ומורה על הרג כל התינוקות, אך אמו של אברהם נמלטת אל השדות ושם יולדת את בנה. כאשר אברהם גדל הוא מכריז על אמונתו באלוהים ומתעמת על כך עם נמרוד. נמרוד מצווה להעלותו על המוקד, אך אברהם יוצא ממנו ללא פגע.

גרעין השיר מבוסס על העימות בין אברהם לנמרוד, המסופר בבראשית רבה, במהלכו שלל אברהם את אלוהיו של נמרוד, ועקב כך השליכו נמרוד לכבשן, אך אברהם ניצל. חלק נוסף בשיר כנראה מבוסס על מסורת חז"ל לפיה פרעה חזה בכוכבים שמושיעם של ישראל עתיד להיוולד, ולכן ציווה להשליך ליאור את כל הבנים הזכרים  אף שהיהודים הם צאצאים של אברהם, לפי השיר האיר הכוכב מעל הרובע היהודי עוד טרם הולדתו.

השיר בדרך כלל אינו מושר במלואו, וככל שיר עממי - יש לו גרסאות רבות.

הגרסה המפורסמת ביותר לשיר היא של גיא זו-ארץ, שבין היתר הופיעה גם בתוכנית הסאטירה הישראלית ״קופה ראשית״.

תחילת השיר:

## קישורים חיצוניים
* קואנדו אל ריי נמרוד - מילות השיר ותרגומן לעברית
* 
* 
* 

## הערות שוליים

קטגוריה:שירים עממיים
קטגוריה:יצירות בלאדינו
קטגוריה:שירים המבוססים על התנ"ך
קטגוריה:אברהם
משפט השונות השלמה

**משפט השונות השלמה** הוא משפט בתורת ההסתברות העוסק בפירוק של שונות של משתנה מקרי לגורמים של שונות של תוחלת מותנית ותוחלת של שונות מותנית במשתנה אחר.

אם *X* ו־*Y* הם משתנים מקריים, והשונות של *Y* היא סופית, אז משפט השונות השלמה אומר כי:
:\operatorname{Var}(Y)=\operatorname{E}(\operatorname{Var}(Y|X))+\operatorname{Var}(\operatorname{E}(Y|X)).\,

## הוכחה

על פי הגדרת השונות:
\operatorname{Var}[Y] = \operatorname{E}[Y^2] - \operatorname{E}[Y]^2

בעזרת משפט התוחלת השלמה:

= \operatorname{E}\left[\operatorname{E}[Y^2|X]\right] - \operatorname{E}\left[\operatorname{E}[Y|X]\right]^2

ניתן לשכתב את הביטוי למומנט השני של Y:

= \operatorname{E}\!\left[\operatorname{Var}[Y|X] + \operatorname{E}[Y|X]^2\right] - \operatorname{E}[\operatorname{E}[Y|X]]^2

לפי ליניאריות התוחלת:

= \operatorname{E}[\operatorname{Var}[Y|X]] + \left(\operatorname{E}\left[\operatorname{E}[Y|X]^2] - \operatorname{E}[\operatorname{E}[Y|X]\right]^2\right)

לבסוף, ניתן לזהות את הביטוי בסוגריים כשונות התוחלת המותנית E[Y|X]:

= \operatorname{E}\left[\operatorname{Var}[Y|X]\right] + \operatorname{Var}\left[\operatorname{E}[Y|X]\right]

## ראו גם
*משפט התוחלת השלמה

קטגוריה:הוכחות
השונות השלמה
כריס לואוול

**כריסטופר "כריס" לואוול** (באנגלית: ** Christopher "Chris" Lowell**; נולד ב-17 באוקטובר 1984) הוא שחקן וזמר אמריקאי. התפרסם בזכות תפקידיו בסדרות הטלוויזיה "ורוניקה מארס", "מרפאה פרטית", "GLOW", "איך פגשתי את אבא" ובסרטי הקולנוע "העזרה" ו"צעירה מבטיחה".

## ביוגרפיה
לואוול נולד באטלנטה, ג'ורג'יה ולמד באוניברסיטת דרום קליפורניה.

## קריירה
לואוול התפרסם בפעם הראשונה לקראת סוף 2004 עם הופעתו בסדרת דרמת הנעורים "חיים כמו שמכירים" בתפקיד ג'ונתן פילדס.

ב-2006 לוהק לעונה השלישית של סדרת הנעורים "ורוניקה מארס" בתפקיד סטוש "פּיז" פּיזנארסקי מנחה תוכנית הרדיו של הקמפוס ובן זוגה של הסטודנטית ורוניקה מארס (קריסטן בל). בשנת 2007 שיחק בתפקיד האח והמיילד דל פארקר בשני פרקים של סדרת הדרמה, "האנטומיה של גריי".

יוצרת הסדרה שונדה ריימס שהתלהבה מהופעותיו של לואוול נתנה לו תפקיד קבוע בסדרת הבת של התוכנית "מרפאה פרטית".
ב-2009 השתתף בתפקיד קצר בדרמת העסקים "תלוי באוויר".

ב-2011 שיחק בסרט המצליח "העזרה" בתפקיד סטיוארט וויטוורת', החבר של גיבורת העלילה, העיתונאית החוקרת הצעירה סקיטר (אמה סטון). ב-2014 שיחק בסדרה "מגויסים" בתפקיד ראשי את רב-טוראי דרק הל לצד ג'ף סטולץ ופרקר יאנג.
בשנת 2017 החל לשחק בסדרת הקומדיה "GLOW" את דמותו של סבסטיאן, בכיכובה של אליסון ברי ברשת נטפליקס.

בשנת 2022 שיחק בתפקיד ראשי בסדרת הטלוויזיה איך פגשתי את אבא ובשני פרקים של הסדרה להמציא את אנה.

בזמנו הפנוי משמש לואוול כזמר בלהקת האינדי Two Shots for Poe.

## חיים אישיים
לואוול נמצא בזוגיות שנים רבות עם השחקנית הניו זילנדית, קארי בישה. לזוג יש בת, שנולדה ב-2021.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1984
מליין ווקר

**מליין ווקר** (באנגלית: **Melaine Walker**; נולדה ב-1 בינואר 1983) היא אתלטית ג'מייקנית. היא אלופה אולימפית (בייג'ינג 2008) ואלופת עולם (ברלין 2009) בריצת 400 מטר משוכות.

## ביוגרפיה
ווקר נולדה בקינגסטון.

### אלופה אולימפית
ווקר זכתה במדליית הזהב האולימפית במשחקים בבייג'ינג תוך שהיא שוברת שיא אולימפי עם תוצאה של 52.64 שניות, לפני האמריקאית שינה טוסטה והבריטית טשה דנוורס.

### אלופה עולם
באליפות העולם באתלטיקה שנערכה בברלין, גרמניה בשנת 2009 זכתה ווקר במדליית זהב כשקבעה שיא אישי, והתוצאה השנייה בטיבה בכל הזמנים בריצת 400 מטר משוכות עם 52.42 שניות. היא הקדימה את לשינדה דמוס מארצות הברית ואת ג'וזאן לוקאס מטרינידד וטובגו.

באליפות העולם באתלטיקה שנערכה בטגו, קוריאה הדרומית בשנת 2011 זכתה ווקר במדליית כסף עם תוצאה של 52.73 שניות, והפסידה את מדליית הזהב לדמוס, שקבעה את שיאה האישי והתוצאה השלישית בטיבה בכל הזמנים עם 52.47 שניות.

## שיאים אישיים
* ריצת 100 מטר משוכות: 12.75 שניות (2006)
* ריצת 400 מטר משוכות: 52.42 שניות (2009)
* ריצת 400 מטר: 51.61 שניות (2008)

## קישורים חיצוניים

קטגוריה:אתלטיות ג'מייקניות
קטגוריה:אלופות עולם באתלטיקה
קטגוריה:אתלטיות באולימפיאדת בייג'ינג (2008)
קטגוריה:אתלטיות באולימפיאדת לונדון (2012)
קטגוריה:אלופות אולימפיות מג'מייקה
קטגוריה:אלופות אולימפיות: ריצת 400 מטרים משוכות
קטגוריה:ילידות 1983
תנועה הומופונית

**תְּנוּעָה הוֹמוֹפוֹנִית** בעברית, היא תנועה שוות צליל לתנועה אחרת, בהגייה הנפוצה של השפה העברית בימינו.

## הסברים ודוגמאות
התנועות ההומופוניות העבריות בזמננו מתחלקות לשלוש שלישיות וזוג אחד: קמץ גדול, פתח, וחטף־פתח; חולם (מלא וחסר), קמץ קטן, וחטף־קמץ; צירי (מלא וחסר), סגול, וחטף־סגול; שורוק וקובוץ. זאת אומרת שארבעת זוגות התנועות הנ"ל, נהגות בזמננו בשפה העברית הישראלית־עממית, באותה צורה וללא הבחנה וכל ההבדל ביניהם מתבטא בצורת הכתב אך לא בצורת ההיגוי.

### השלכות ההומופוניה על העברית
ההשלכה הישירה של ההומופוניה בתנועות, מתבטאת במילים רבות השונות זו מזו אשר אין ביניהן הבדל פונטי כלל, ולולי ההטעמה אשר היא זו שמשנה את המשמעות, היו מילים אלה נשמעות בצורה זהה ועלולות היו להטעות את השומע; להלן מספר דוגמאות הממחישות את הנושא:
* **הַנַּעַר נָעַר כַּחמור**. (במשפט זה אנו רואים שההטעמה בלבד משנה את המשמעות מנער במובן של נעורים, לנער במובן של נעירה.)
* **מייקל נָעַל נַעַל**. (ההטעמה משנה את המשמעות מפעולת ההנעלה, לשם העצם נעל).
* **אלברט נָעַץ נַעַץ**. (ההטעמה משנה מפעולת הנעיצה, לשם העצם נעץ).
* **הַזַּחַל זָחַל בצנצנת**. (ההטעמה משנה משם העצם זחל, לפעולת הזחילה).
* **איוון הַבַּעַר, בָּעַר מִכַּעַס**. (ההטעמה משנה משם העצם בער, לפעולת הבעירה).
* **ג'ורג' פָּחַד פַּחַד גָּדוֹל**. (ההטעמה משנה מפעולת הפחד, לשם העצם פחד)

יוצא אפוא למעשה, שמתוך פתח

## היסטוריה
כל אחת מהתנועות ההומופוניות כיום, או לפחות רובם, לדעת חוקרים רבים, ייצגה בעבר תנועה הייחודית לה, ועם הזמן חל תהליך של ההומופוניה בתנועות. ההיסטוריה של ההומופוניה בתנועות השפה העברית היא מורכבת משום שהתנועות מתייחסות לסוגי הניקוד השונים שהונהגו במקומות שונים, כמו הניקוד הטברני, והניקוד הבבלי.

### ההומופוניה בעברית החדשה
לפני תקופת תחיית השפה העברית, הייתה העברית מדוברת בעיקר בפי הספרדים ועדות המזרח ובכך השפעתם הייתה רבה על תחיית העברית. יהודי אשכנז שבאו לארץ מצאו כאן יהודים אשכנזים שדיברו יידיש, ומאידך גיסא ספרדים שדיברו עברית צחה; מכאן ואילך השפעת הספרדים על ההגייה הישראלית הייתה חזקה. הספרדים שאצל רובם ההומופניה נכחה במאות האחרונות, העבירו זאת לדוברי השפה החדשה שראו בה הגייה קלילה אך גם מקורית יותר.

"ועד הלשון העברית בארץ ישראל", מה שלימים כונה בשם "האקדמיה ללשון העברית", התכנס בשנת תרע"ג, ונאמרו בו, בין היתר, הדברים הבאים:

ביתר תוקף, דיבר דוד ילין, שהיה מראשי ועד הלשון העברית, ועמו הסכימו רוב חבריו באספה, להלן כמה ציטוטים מדבריו באספה המפורסמת:

## ההומופוניה העברית בקבוצות דתיות
כיום קבוצות דתיות, בעיקר חרדיות, משמרות את ההגייה האשכנזית המבדילה בין קמץ גדול לפתח ובין צירה לסגול ובין חולם לקמץ קטן או קמץ חטוף. תופעה דומה אצל יהודי תימן, אלא שאצלם בניגוד ליהודי אשכנז אפילו המסורתיים ממשיכים לשמור על ההגייה התימנית המבדילה בין קמץ ופתח, אך עם זאת כמות ההומופונים יורדת רק באחד, מפני שהם מבטאים סגול כפתח.

בנוסף לאלה קיימות קבוצות קטנות דתיות בארץ המתחקות אחר ההגייה המקורית של התנועות ומסות ליישם אותם בפועל בתפילה וקריאה בתורה; חלק מהם למשל מקפיד להגות את תנועת הקמץ הגדול, באופן שבין פתח לקמץ גדול [ɒ ~ ɐ ~ ʌ ~ ɔ] (לפי תרשים התנועות של IPA), דבר הדורש מיומנויות מיוחדות של הגייה ושמיעה.

## ראו גם
* עיצור הומופוני
* הומופוניה

## לקריאה נוספת
* חנה מגיד, **לשוננו**, קרני, ת"א 1989 (תשמ"ט), עמ' 66.
* זכרונות ועד הלשון העברית בא"י, חוברת ג', ירושלים תרע"ג.

## הערות שוליים

קטגוריה:עברית
קון-זלמר

**קון-זלמר** (Conn-Selmer) היא חברה אמריקנית לייצור כלי נגינה הנמצאת בבעלות חברת Steinway Musical Instruments. כיום מייצרת החברה חצוצרות, קלרינטים ועוד.

## היסטוריה

בשלהי המאה ה-19 ייסדו האחים אלכסנדרי והנרי זלמר, נכדים של יוהנס יעקבוס זלמר אשר כיהן כראש המוזיקה של הצבא הצרפתי, את חברת Henri Selmer & Cie בפריז.  כעבור כמה שנים היגר אלכסנדרי לארצות הברית, ופתח בניו יורק חנות לייצור ומכירה של כלי נגינה.

כיום מייצרת החברה בכעשרה מפעלים בארצות הברית, צרפת ואנגליה.

## קישורים חיצוניים

* 

קטגוריה:יצרני כלי נגינה
קפין

**קפין** (בערבית: **قفّين**) היא עיירה פלסטינית בנפת טולכרם השוכנת כ-22 קילומטרים צפונית-מזרחית לעיר טולכרם וצפונית-מזרחית לבאקה אל-גרבייה.
לפי נתוני הרשות הפלסטינית לסטטיסטיקה מנתה העיירה 8,750 תושבים בשנת 2006. השטח העירוני הבנוי השתרע על 1,000 דונמים.
בתקופת המנדט השתייך הכפר לנפת טולכרם (המנדט). על פי סקר הכפרים 1945 בארץ ישראל התגוררו בכפר ובכפרים הסמוכים אליו 1,570 תושבים.

שמן הזית המיוצר בקפין ידוע באיכותו. 

## קישורים חיצוניים

* 

## הערות שוליים

קטגוריה:נפת טולכרם
קטגוריה:הרשות הפלסטינית: יישובים
קטגוריה:גדר ההפרדה
קטגוריה:רכס אמיר: יישובים
מלטודקסטרין

**[[מלטוז|מלטו]]דקסטרין** (באנגלית: Maltodextrin) הוא רב-סוכר המופק על ידי הידרוליזה של עמילן ומשמש כתוסף מזון שכיח במזון מעובד. התוצר משמש לרוב כממתיק מלאכותי בעל דרגת מתיקות גמישה. הדרך הנפוצה ביותר להפקתו היא מהידרוליזה של עמילן תפוחי אדמה או תירס.

מלטודקסטרין מורכב משרשראות דקסטרוז (D-גלוקוז) המכילות עד 17 יחידות גלוקוז הקשורות בקשר גליקוזידי. יחס הדקסטרוז נע בין 3 ל-20. ככל שערך הדקסטרוז עולה, כך עולה מתיקות ומסיסות התוצר. מלטודקסטרין מופק באופן תעשייתי מהידרוליזה של מוצרים עם אחוז עמילן גבוה כגון חיטה, תירס, תפוחי אדמה. החומר המופק הוא אבקה היגרוסקופית לבנה העוברת תהליך ייבוש בריסוס.

מלטודקסטרין מופק מעמילן, אך אינו מכיל גלוטן. באירופה, מלטודקסטרין שמופק מחיטה פטור מאזהרה לצרכן על תכולת אלרגנים מחיטה.

## קישורים חיצוניים

## ראו גם
מלטוז

## הערות שוליים

קטגוריה:תוספי מזון
קטגוריה:רב-סוכרים
קטגוריה:ממתיקים
קטגוריה:תחליפי סוכר
מנהל החבילות RPM

**RPM** היא מערכת ניהול חבילות בסביבת לינוקס. מערכת החבילות הזו נמצאת בשימוש הפצות לינוקס רבות, כגון רד האט, פדורה וסוזה.

RPM נכתבה במקור על ידי אריק טוראן ומרק יואינג לשימוש עבור הפצת הלינוקס רד האט, אך כיום היא משמשת עבור הפצות נוספות של לינוקס ואף מערכות הפעלה אחרות כגון Novell NetWare ו־IBM AIX. בעוד RPM מכילה תוכן מהודר ומוכן לשימוש, SRPM מכילה את קוד המקור של החבילות וכן סקריפטים שאינם מהודרים. החבילות המנוהלות במערכת זו הם בפורמט RPM. מקור השם RPM הוא ראשי תיבות של **R**ed Hat **P**ackage **M**anager (בעברית: מנהל החבילות של רד האט). בדומה למערכת dpkg שפותחה בהפצת דביאן, מערכת RPM מכירה רק חבילות המותקנות במערכת המקומית, ולא יודעת להתקין חבילות ממאגרי חבילות מרוחקים. לשם כך משתמשים במערכות כמו YUM, DNF ו־urpmi שבנויות מעליה.

## קישורים חיצוניים
* 

קטגוריה:ניהול חבילות תוכנה
בית הנבחרים של יפן

**בית הנבחרים של יפן**, או **שוגיאין** (ביפנית: **衆議院**), הוא הבית התחתון בדיאט של יפן, לצד בית היועצים של יפן שהוא הבית העליון.

בבית הנבחרים מכהנים 480 חברים, הנבחרים לתקופת כהונה בת ארבע שנים. מקרב 480 החברים, 180 נבחרים מתוך 11 מחוזות בחירה, שבהם ועדה מרובת חברים הנבחרים לפי רשימה פוליטית בשיטת הייצוג היחסי, ו-300 הנותרים נבחרים מתוך מחוזות בחירה בעלי חבר יחיד. על מנת להשיג רוב בבית הנבחרים, יש לזכות במאתיים ארבעים ואחד מושבים.

בית הנבחרים הוא החזק מבין שני בתי הדיאט, וביכולתו לעקוף וטו שהטיל בית היועצים על חוקים באמצעות רוב מיוחס של שני שלישים. ביכולתו של ראש ממשלת יפן לפזר את בית הנבחרים כרצונו, כפי שעשה טארו אסו ב-21 ביולי 2009.

יושב ראש בית הנבחרים הנוכחי הוא טקהירו יוקומיצ'י.

## זכות בחירה ומועמדות
* אזרחי יפן שמלאו להם 20 שנים רשאים להצביע.
* אזרחי יפן שמלאו להם 25 שנים רשאים להתמודד למשרה בבית הנבחרים.

## הבדלים בין הבין העליון לבית התחתון
בית הנבחרים מחזיק במספר סמכויות שאינן ניתנות לבית היועצים. אם עבר חוק בבית התחתון והבית העליון הטיל עליו וטו, יכול בית הנבחרים לעקוף את הווטו אם קיים רוב מיוחס של שני שלישים מחברי הבית לכך. בנוסף, במקרים של אשרור אמנות, העברת תקציב המדינה ובחירת ראש הממשלה יכול בית היועצים רק לעכב את ההחלטה, אך לא להטיל עליה וטו. כתוצאה מכך מחזיק בית הנבחרים בכוח פוליטי רב יותר.

חברי בית הנבחרים מכהנים בתפקידם ארבע שנים לכל היותר, בעוד חברי בית היועצים נבחרים לתקופה של שש שנים. ראש הממשלה רשאי לפזר את בית הנבחרים, אשר מתפזר גם בעת אישור הצבעת אי אמון, אך את בית היועצים לא ניתן לפזר, ולפיכך נחשב הבית התחתון קרוב יותר לדעת הציבור.

המונח "בית תחתון" הוא מורשתה של חוקת מייג'י מ-1889, אז שימש בית האצילים בתור הבית העליון האריסטוקרטי, בדומה לבית הלורדים שבבריטניה. לפיכך, הבית הקרוב יותר לציבור הרחב נקרא הבית התחתון.

## הרכב הבית

הרכב הבית לאחר בחירות 2026

## ראו גם
* בית היועצים של יפן
* הדיאט של יפן
* פוליטיקה של יפן
* בתי מחוקקים לפי מדינה

## קישורים חיצוניים

* 

* אתר בית הנבחרים של יפן.

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:בתים תחתונים
קטגוריה:הפרלמנט של יפן
בית היועצים של יפן

**בית היועצים של יפן**, או **סנגיאין** (ביפנית: **参議院**), הוא הבית העליון בדיאט של יפן, לצד בית הנבחרים של יפן שהוא הבית התחתון. בית היועצים הוא יורשו של בית האצילים שפעל ביפן לפני כינון חוקת יפן.

בית היועצים נחשב לבעל כוח פוליטי פחות משל בית הנבחרים, משום שבנושאי אשרור אמנות, העברת תקציב המדינה ובחירת ראש ממשלת יפן יכול בית הנבחרים לכפות את החלטתו. בכל נושא אחר, יכול בית הנבחרים לעקוף כל וטו של בית היועצים אם קיים רוב מיוחס של שני שלישים לכך.

בבית היועצים מכהנים 248 חברים, הנבחרים לתקופת כהונה של שש שנים – שנתיים יותר מאשר בבית הנבחרים, ואשר מלאו להם 30 שנים. מכיוון שבכל מערכת בחירות נבחר רק חצי מהבית, לא ניתן לפזר את הבית, כפי שיכול ראש הממשלה לנהוג בבית הנבחרים, אולם נהוג כי כאשר בית הנבחרים מפוזר בית היועצים לא מתכנס. מתוך 121 החברים העומדים לבחירה בכל מערכת בחירות, נבחרים 76 מתוך 47 המחוזות, ו-70 נבחרים מתוך רשימה מפלגתית ארצית. עד 1998 היו בבית 252 חברים, שמתוכם נבחרו 126 בכל מערכת בחירות, ב-2001 הצטמצם מספרם ל-247 וב-2007 הגיע מספרם ל-242. בשנת 2022 עלה מספרם ל-248.

## ראו גם
* בית הנבחרים של יפן
* הדיאט של יפן
* פוליטיקה של יפן
* בתי מחוקקים לפי מדינה

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:יפן: פוליטיקה
יפן
קטגוריה:הפרלמנט של יפן
אלכס צוקרמן

**אלכסנדר (אלכס) צוקרמן** (**Cukierman**; 5 ביולי 1938 – 5 באוקטובר 2023) היה כלכלן ישראלי, פרופסור באוניברסיטת תל אביב ובמרכז הבינתחומי הרצליה וחבר הוועדה המוניטרית בבנק ישראל. היה חוקר מאקרו־כלכלה, מדיניות מוניטרית וכלכלה פוליטית.

## ביוגרפיה
אלכסנדר צוקרמן נולד ב־1938 בצרפת, שהייתה אז תחת הכיבוש הנאצי. הוא ואימו שרדו בזכות משפחה כפרית שהסכימה להסתירם. ב־1947 עלה צוקרמן ארצה. הוא למד בתיכון ליד האוניברסיטה בירושלים, וב־1963 סיים תואר ראשון בכלכלה ובסטטיסטיקה באוניברסיטה העברית בירושלים. בשנת 1967 סיים לימודים לתואר שני בכלכלה עם התמחות משנית במנהל עסקים. את הדוקטורט בכלכלה קיבל ב־1972 מהמכון הטכנולוגי של מסצ'וסטס.

בשנים 1983–1985 כיהן כפרופסור אורח באוניברסיטת קרנגי מלון, ומשנת 1986 עד 1988 היה ראש החוג לכלכלה באוניברסיטת תל אביב. הוא היה פרופסור מן המניין ופרש ממנה כפרופסור אמריטוס. מאוקטובר 2010 כיהן צוקרמן כפרופסור לכלכלה במרכז הבינתחומי הרצליה. הוא היה גם פרופסור אורח ועמית מחקר באוניברסיטת פרינסטון, אוניברסיטת סטנפורד, הבנק המרכזי האירופי, הבנק העולמי ואוניברסיטת טילבורג בהולנד, שם כיהן כעמית מחקר בכיר בשנים 1994–2003. בין דצמבר 1995 לדצמבר 1997 היה נשיא האגודה הישראלית לכלכלה.

בין 1991 לפברואר 2000 היה עורך שותף בכתב העת *[[The European Journal of Political Economy|European Journal of Political Economy]]* וכמו כן היה עורך וחבר מערכת במגוון כתבי עת אחרים.

צוקרמן התמחה בחקר המדיניות המוניטרית ומוסדותיה והתנהלות בנקים מרכזיים. הוא פיתח מדדים למדידת עצמאותם של בנקים מרכזיים והראה שעליה בעצמאות של הבנק המרכזי תורמת רבות למדיניות המוניטרית ולחוזקה של הכלכלה. צוקרמן פרסם שני ספרים: האחד עוסק באינפלציה, סטגפלציה, מחירים יחסיים, ואינפורמציה לא מלאה, והשני עוסק במדיניות בנקים מרכזיים, אמינותם, ומידת העצמאות שלהם. בנוסף הוא ערך שלושה ספרים נוספים ופרסם ככמאה מאמרים. הוא אחד הכלכלנים הישראלים המצוטטים ביותר בעולם.

ב־9 באוקטובר 2011 מונה אלכס צוקרמן לתקופת כהונה של ארבע שנים בוועדה המוניטרית בבנק ישראל.

## חיים אישיים
הוא התגורר ברמת השרון, היה נשוי, אב לשלושה ילדים וסב לנכדים. 

נפטר ב-5 באוקטובר 2023 והובא לקבורה בבית הקברות מורשה ברמת השרון.
## פרסומיו

## קישורים חיצוניים

* 
* הדף של אלכס צוקרמן באתר אוניברסיטת רייכמן
* הדף של אלכס צוקרמן באתר אוניברסיטת תל אביב 

* אלכס צוקרמן באתר Research Papers in Economics
* 
*  על בנקים מרכזיים [אנגלית]
* פרנצ׳סקו ליפי (אוניברסיטת LUISS), לזכרו של אלכס צוקרמן, האגודה הישראלית לכלכלה

## הערות שוליים

קטגוריה:ישראלים ילידי צרפת
קטגוריה:עובדי בנק ישראל
קטגוריה:חברי המועצה המייעצת של בנק ישראל
קטגוריה:כלכלנים ישראלים
קטגוריה:סגל אוניברסיטת תל אביב: כלכלה
קטגוריה:סגל המרכז הבינתחומי הרצליה: כלכלה
קטגוריה:סגל אוניברסיטת רייכמן: כלכלה
קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:חברי הוועדה המוניטרית של בנק ישראל
קטגוריה:נשיאי האגודה הישראלית לכלכלה
קטגוריה:אישים הקבורים בבית הקברות מורשה
קטגוריה:ישראלים שנולדו ב-1938
קטגוריה:ישראלים שנפטרו ב-2023
טרה ליפינסקי

**טרה "כריסטן" ליפינסקי** (באנגלית: **Tara Kristen Lipinski**; נולדה ב-10 ביוני 1982) היא מחליקה אמנותית על הקרח אמריקאית בעבר. אלופה אולימפית (נאגנו 1998) ואלופת עולם (לוזאן 1997) בהחלקה על הקרח ליחידות. היא האדם הצעיר ביותר שזכה במדליית זהב בתחרות אישית במשחקי החורף האולימפיים (15 שנים 8 חודשים ו-10 ימים) ובמדליית זהב באליפות עולם בהחלקה על הקרח (14 שנים, 9 חודשים ו-10 ימים).

## ביוגרפיה
ליפינסקי נולדה בפילדלפיה, פנסילבניה בתם של פטרישיה ברוזיניאק, מזכירה וג'ק ריצ'רד ליפינסקי, עורך דין. היא גדלה בסוול, ניו ג'רזי עד שנת 1991. היא החלה להחליק על גלגיליות מגיל 3 ומגיל 6 התאמנה בהחלקה על הקרח. בתחרות אזורית, הראשונה שלה, בשנת 1990 היא סיימה במקום שני. בשנת 1991 משפחתה עברה בעקבות האב לסוגר לנד, טקסס שם לא היו תנאים להחלקה. בשנת 1993 היא עברה עם אמה לדטרויט, מישיגן והתאמנה בהדרכתו של ריצ'רד קלהאן.

באליפות ארצות הברית בהחלקה על הקרח שנערכה בסן חוזה קליפורניה בינואר 1996 זכתה ליפינסקי במדליית ארד. חודשיים לאחר מכן, באליפות העולם בהחלקה על הקרח שנערכה באדמונטון קנדה במרץ אותה שנה היא סיימה במקום 15. היא הופיעה בתרגיל הקצר, לצלילי *"On the Town"*, ובתרגיל החופשי, לצלילי *"Speed"* ו-"*The Prince of Tides*".

### אלופת ארצות הברית ואלופת עולם
באליפות ארצות הברית בהחלקה על הקרח שנערכה בנשוויל טנסי בפברואר 1997 זכתה ליפינסקי במדליית זהב כשהייתה בת 13 שנים ו-7 חודשים. חודש לאחר מכן, באליפות העולם בהחלקה על הקרח שנערכה בלוזאן שווייץ בשנת 1997 היא זכתה במדליית זהב לפני בת ארצה מישל קוואן וונסה גוסמרולי מצרפת. היא הופיעה בתרגיל הקצר, לצלילי *"Little Women"*, ובתרגיל החופשי, לצלילי *"Much Ado About Nothing"* ו-*"Sense and Sensibility"* ובכך הייתה לאדם הצעיר ביותר שזכה במדליית זהב באליפות העולם בהחלקה על הקרח בהיותה בת 14 שנים, 9 חודשים ו-10 ימים.

### אלופה אולימפית
באליפות ארצות הברית בהחלקה על הקרח שנערכה בפילדלפיה פנסילבניה בינואר 1998 זכתה ליפינסקי במדליית כסף. חודשיים לאחר מכן, באולימפיאדת נאגנו (1998) היא זכתה במדליית זהב בהחלקה אמנותית לפני מישל קוואן וצ'ן לו מסין. לאחר התרגיל הקצר, לצלילי *"Anastasia"*, היא דורגה שנייה ולאחר התרגיל החופשי האחרון, לצלילי *"The Rainbow"* היא דורגה ראשונה. 6 שופטים מ-9 דרגו אותה ראשונה לפני קוואן ובכך הייתה לאדם הצעיר ביותר שזכה במדליית זהב בתחרות אישית במשחי החורף האולימפיים בהיותה בת 15 וחצי.

## קישורים חיצוניים

* 

* 

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:מחליקות אמנותיות על קרח אמריקאיות
קטגוריה:מחליקים אמנותיים על קרח אמריקאים
קטגוריה:אלופות עולם בהחלקה אמנותית
קטגוריה:מחליקים אמנותיים על קרח באולימפיאדת נאגנו (1998)
קטגוריה:אלופות אולימפיות אמריקאיות: החלקה אמנותית
קטגוריה:זוכי פרס בחירת הנוער
קטגוריה:פנסילבניה: ספורטאים
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
ג'רי נלסון

**ג'רי נלסון** (באנגלית: **Jerry Nelson**; 10 ביולי 1934 - 23 באוגוסט 2012) היה בובנאי אמריקאי שהפעיל דמויות רבות בסדרות "החבובות" ו"רחוב סומסום".

## שנים קודמות
נלסון נולד בטלסה, אוקלהומה הוא גדל בוושינגטון די. סי. והחל ללמוד בובנאות עבור ביל ביירד. הופעתו הראשונה הייתה בתוכנית המופע של ג'ימי דין ב-1965. כאשר פרנק אוז לקח חופשה מבובנאות, הוא החל לבבן את רולף הכלב.

## קריירה
החל מהעונה השנייה של "רחוב סומסום", הצטרף נלסון מחדש לחבורה של ג'ים הנסון, בתוכנית זו הוא הפעיל דמויות כמו: שרלוק המלוק (פרודיה על "שרלוק הולמס"), מאמפורד הקוסם המופלא (מלכוש), הארי המפלצת (שרגא) והדמות הכי מזוהה אצלו בסדרה, ערפד המספרים - מר סופר. כמו כן הוא היה הבובנאי הראשון שהפעיל את סנאפלופוגס למשך 7 עונות.

בסדרת הטלוויזיה "החבובות" הפעיל נלסון את פלויד פפר (אחד הגיטריסטים של "הלהקה החשמלית"), ד"ר ג'וליוס סטרנג'פורק מהמערכון "מסע בין חזירים" (פרודיה על "מסע בין כוכבים") קמילה התרנגולת (החברה של גונזו הגדול), לו זילנד זורק דגי הבומרנג, ורובין הצפרדע (אחיינו של קרמיט הצפרדע). כמו כן הוא הפעיל דמויות משנה, כמו: כתב הספורט לואיס קזגר, פופס הזקן, וג'יי פי גרוס (דודו של סקוטר).

בתוכנית "פראגל רוק", הפעיל נלסון את גובו פראגל, את פא גורג ואת מרג'ורי מלכת האשפה.

בנוסף להפעלת הבובות, דיבב נלסון דמויות בסדרות המצוירות  ו"ההרפתקאות של בילי ומנדי".

בשנת 2004 החליט נלסון לפרוש מהפעלת הבובות עקב בעיות בריאות, אולם הוא המשיך להפעיל את מר סופר ב"רחוב סומסום". ב-24 באוגוסט 2012, לא הצליח נלסון להתגבר על המחלה שלו ונפטר.

## קישורים חיצוניים

* 

קטגוריה:אמריקאים ילידי אוקלהומה
קטגוריה:טלסה (אוקלהומה): אישים
קטגוריה:החבובות
קטגוריה:בובנאים אמריקאים
קטגוריה:אמריקאים שנולדו ב-1934
קטגוריה:אמריקאים שנפטרו ב-2012
שמעלקא פינטר

הרב **שמואל שמעלקא פינטר** (י"א באדר תרע"ט 11 בפברואר 1919 - י"א בתמוז תשנ"ד, 20 ביוני 1994) היה רב בריטי, מראשי היהדות החרדית בלונדון.

## תולדותיו
נולד בווינה בסביבות שנת תר"פ. אביו רבי חיים היה רבה של בוקווסק שבגליציה ובזמן מלחמת העולם הראשונה נמלט לווינה כמו רבים מיהודי גליציה. למד בישיבת צעהלים אצל הרב לוי יצחק גרינוולד. בהיותו בווינה גם קיבל בלימוד מרבי יוסף רוזין "הרוגושטובער" ששהה שם לצורך רפואת העיניים, והיה מקריא לו מספרי לימוד. בזמן מלחמת העולם השנייה הצליח להגר ללונדון שם נישא לבתו של רבי ישראל אריה מרגליות, האדמו"ר מפרמישלאן לונדון. פתח בית מדרש בשם "ישועת חיים". רבני לונדון (בהם רבי שלום מוסקוביץ' האדמו"ר משאץ ורבי יחזקאל אברמסקי) עודדו אותו לקבל הנהגת מוסד "יסודי התורה" (נוסד על ידי הרב ישכר פרדס אב"ד דנקוב) שעשרות שנים היו המוסדות החרדיים המרכזיים בעיר.
היה יושב ראש אגודת ישראל של בריטניה. לאחר פטירת אשתו נישא בשנית לבתו של רבי פנחס שלום מקוסון, אלמנת רבי אברהם אייכנשטיין מזידיטשוב שיקגו. נקבר בבית הקברות עדת ישראל שבאנפילד, לונדון.

## משפחתו
לרב פינטר ארבעה בנים:
* הרב חיים פינטר זצ"ל מילא את מקומו ברבנות, נפטר בחול המועד סוכות תשפ"ד.
* הרב אברהם פינטר זצ"ל - היה רב ופוליטיקאי בריטי, מנהל מוסדות "יסודי התורה" אחרי אביו, עד מותו בהתפרצות נגיף הקורונה בממלכה המאוחדת ב-2020.
* הרב יששכר פינטר - ראש הכולל "דבר אברהם".
* רבי יצחק פינטר זצ"ל - האדמו"ר מבוקאווסק, וראש כולל אברכים בבני ברק, נפטר תמוז תשפ"ב ומנו"כ בהר הזיתים.

בנותיו נשואות לרב עזריאל זעליג וינברג זצ"ל מסלונים, ולרב יצחק דב ברגר מחסידי צאנז, המכהן כדיין במנצ'סטר ובעבר היה חבר בית הדין של לונדון.

## לקריאה נוספת
*אליהו קאופמן, **צדיק כתמר יפרח**, תולדות חייו של רבי שמעלקא, 2005.

## קישורים חיצוניים
* הספד בירחון "בית ויז'ניץ", באתר היברובוקס
* תמונת מצבתו בפורום היידי "אידישע וועלט פארומס".

קטגוריה:רבנים חסידים
קטגוריה:לונדון: רבנים
קטגוריה:רבנים בריטים
קטגוריה:פעילי אגודת ישראל
קטגוריה:בריטים שנולדו ב-1919
קטגוריה:בריטים שנפטרו ב-1994
חום לבן (ספר)

**חום לבן** (אנגלית: White Heat) הוא ספר בישול שנכתב בידי השף מרקו פייר וייט, ויצא לאור בשנת 1990. הוא כולל תצלומי שחור-לבן שצולמו בידי בוב קרלוס קלארק. הוא אוטוביוגרפי בחלקו, והוא נחשב גם לספר הזיכרונות הראשון של השף. אחד המבקרים תיאר את הספר בתור "כנראה ספר המתכונים המשפיע ביותר ב-20 השנים האחרונות".

## תיאור
פורסם לראשונה בשנת 1990, חום לבן הוא בחלקו אוטוביוגרפיה של השף מרקו פייר וייט ובחלקו ספר בישול.

## קישורים חיצוניים
* 

קטגוריה:ספרי בישול
קטגוריה:ספרי זיכרונות
קטגוריה:ספרי 1990
מיקי, דונלד, גופי: שלושת המוסקטרים

**מיקי, דונלד, גופי: שלושת המוסקטרים** (באנגלית: **Mickey, Donald, Goofy: The Three Musketeers**) הוא סרט הנפשה אמריקאי משנת 2004 של אולפני וולט דיסני, אשר מבוסס על הספר שלושת המוסקטרים. דמויותיהם של שלושת המוסקטרים היו גיבורי הקומיקס של וולט דיסני: מיקי מאוס, דונלד דאק וגופי.

## תקציר העלילה
מיקי, דונלד וגופי חולמים להיות מוסקטרים והשמועה מגיעה שקפטן פיט ("פיט השחור" בקומיקס) ממנה אותם לשמור על הנסיכה מיני שפיט שונא והם רוצים להציל אותה ודרך חוש ההומור המפותח של השלישייה הם הורסים הכל ומצילים את מיני.

## דמויות ומדבבים
על בימוי והפקת מלאכת הדיבוב העברי הייתה אחראית שפרירה זכאי.

## קישורים חיצוניים

* 

קטגוריה:סרטים אמריקאיים
קטגוריה:קצרמר קולנוע
קטגוריה:סרטי 2004
קטגוריה:סרטי אנימציה של סטודיו דיסני-טונס
קטגוריה:סרטי קומדיה
קטגוריה:סרטים מבוססי סדרות טלוויזיה
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי שלושת המוסקטרים
קטגוריה:מיקי מאוס
קטגוריה:סרטי הנפשה מוזיקליים
קטגוריה:סרטים על ברווזים
קטגוריה:סרטים על צבים
הלוח האמורי

[שמאל|ממוזער|250px|הלוח האמורי במערך הלוחות בצפון-מערב [האוקיינוס השקט]]
**הלוח האמוּרי** או **לוח אמור** הוא לוח טקטוני במזרח אסיה הכולל את קרקעית מערב ים יפן ומקטע יבשתי בשטחן של רוסיה, מונגוליה, סין, קוריאה ויפן. הלוח נחשב בעבר כחלק מהלוח האירואסייתי, אך מחקרים שנערכו בעקבות רעידות אדמה – בהן רעידת האדמה בטאנגשאן בשנת 1976, הביאו להכרה בו כלוח נפרד. שמו של הלוח נגזר משמו של נהר אמור החוצה אותו ממערב למזרח ונשפך לים אוחוצק.

## גבולות טקטוניים
הלוח האמורי גובל בחמישה לוחות טקטוניים ובשוליו חמישה צמתים משולשים, לפי כיוון השעון:

במזרח גובל הלוח האמורי בלוח אוחוצק. גבול זה הוא גבול פתיחה ובו מתרחשת התרחקות בין שני הלוחות הנובעת מהתפשטות קרקעית ים יפן. בצפונו של גבול זה, בפינה הצפונית של האי סחלין, מצוי צומת משולש במפגש בין הלוח האמורי, הלוח האירואסייתי ולוח אוחוצק. בצומת זה מתקיימת פעילות סייסמית, האחראית בין היתר לרעידת אדמה בדרגה 7.6 בסולם מגניטודה לפי מומנט שהתרחשה בסחלין ב-27 במאי 1995 ולמותם של כ-2,000 בני אדם.

בפינה הדרום-מזרחית מסתיים הגבול עם לוח אוחוצק בצומת משולש שני, במפגש עם הלוח הפיליפיני. מנקודה זו נוחת הלוח הפיליפיני מתחת ללוח אמור ויוצר אזור הפחתה לאורך שני שקעים אוקייניים: שקע סורוגה ושקע ננקאי. אזור הפחתה זה מסתיים בצומת משולש שלישי, במפגש עם לוח אוקינאווה.

הגבול הדרומי של הלוח האמורי מתחלק לשני חלקים:
*בחלקו המזרחי נמתח גבול פתיחה עם לוח אוקינאווה
*בחלקו המערבי נמתח גבול חילוף עם לוח יאנגצה
במרכז הגבול עם שני הלוחות מצוי צומת משולש רביעי, ממנו יוצא שקע אוקינאווה המפריד בין לוח אוקינאווה ללוח יאנגצה.

בפינה המערבית של הגבול הדרומי מצוי צומת משולש חמישי המשותף ללוח האמורי, ללוח אוקינאווה וללוח האירואסייתי. מכאן ועד לפינה הצפון-מזרחית מקיף הלוח האירואסייתי את הלוח האמורי. המפגש בין שני הלוחות מתבטא בגבולות מעורבים: פתיחה, סגירה וחילוף.

## מאפיינים
[שמאל|ממוזער|250px|סקורג'ימה כאי, ציור של [הירושיגה משנת 1853]]

### טקטוניקה
כמי שנחשב לחלק מהלוח האירואסייתי, מהווה הלוח האמורי חלק מליתוספירה יבשתית. עם זאת, חלקו היבשתי המזרחי לחופי ים יפן מורכב ממקטעי קרום אוקייני שחלו בו מעוותים עזים, ומרצועות של טריז משקעים. טריזים אלה נוצרו החל מהפרם וכלה בקרטיקון עליון, והם מעידים על הפחתה בטרם פתיחתו של ים יפן במזרח הלוח.

### ים יפן

ים יפן נפתח בין אמצע האוליגוקן ואמצע המיוקן. העיתוי המדויק של פתיחתו אינו ידוע, וקיימות דעות שונות הנוגעות לו: חלק מהמידע רומז לתהליך ממושך שהחל לפני 12–30 מיליון שנים, וחלק אחר רומז לתהליך קצר יותר שתחילתו לפני 14–16 מיליון שנים.

הליתוספירה של הקרקעית נוצרה בעקבות העתקה והתפשטות במזרח הלוח הפיליפיני לפני 15–30 מ"ש. בתהליך זה החלו איי יפן – שהיו עד אז קשת געשית בשוליים המזרחיים של אסיה – להיפרד מן היבשת תוך תנועה של כ-45 מעלות בכיוון השעון.

### הפחתה וגעשיות
ההפחתה של הלוח הפיליפיני אל מתחת ללוח האמורי – שהחלה לפני כ-6.5 מיליון שנים ונמשכת גם כיום – תרמה ואף הגבירה את הגעשיות בחלקו הדרומי של האי הונשו ובאיים שיקוקו וקיושו, שנוצרו קודם לכן כתוצאה מהפחתת הלוח הפסיפי טרם פתיחת ים הפיליפינים.

געשיות זו יצרה גם את האי הגעשי סקורג'ימה, שהתחבר לאי קיושו בהתפרצותו בשנת 1914.

## ראו גם
*גאולוגיה - מונחים
*טקטוניקת הלוחות
*רעידת אדמה

## קישורים חיצוניים

*Determination of the Amurian Plate Motion באתר המחלקה לחקר רעידות אדמה באוניברסיטה של טוקיו

## הערות שוליים

אמורי
קטגוריה:אסיה: גאולוגיה
פרנץ קרל אכרד

**פרנץ קרל אכרד** (בגרמנית: **Franz Karl Achard**; 28 באפריל 1753, ברלין – 20 באפריל 1821, קונרן, שלזיה (כיום וינשקו (Wińsko) פולין) היה כימאי, פיזיקאי וביולוג, גרמני. ידוע בעיקר בזכות פיתוח סלק הסוכר והקמת המפעל הראשון בעולם לייצור סוכר מסלק סוכר.

## ייצור סוכר מסלק סוכר
אנדריאס זיגיסמונד מרגרף חיפש דרכים לייצור סוכר בגרמניה. ב-1747 פרסם את תגליתו על תכולת הסוכר הגבוהה בסלק והציג תהליך למיצוי הסוכר, אולם באותו זמן לא נעשה כל שימוש בתגלית זו.

פרנץ קרל אכרד, שהיה דוקטורנט של מרגרף, חזר לעסוק בנושא כעבור כמעט שלושה עשורים. ב-1784 החל בניסויי ברירה מלאכותית לשיפור תכולת הסוכר בסלק בהמות, כעבור שנים הצליח להגיע לתכולת סוכר של 5-6 אחוז. במקביל עסק בפיתוח תהליך מיצוי שיאפשר ייצור תעשייתי. ב-1799 הגיש סוכר שנוצר מסלק סוכר למלך פרוסיה פרידריך וילהלם השלישי, ובהמשך קיבל תמיכה מלכותית להקמת מפעל לייצור סוכר. המפעל שהוקם בקונרן שבשלזיה (כיום וינשקו (Wińsko) פולין נחנך ב-1801. בתקופת המלחמות הנפוליאוניות, כאשר נוצר מחסור בסוכר באירופה, נודע לנפוליאון בונפרטה על מפעלו של אכרד, והוא הורה לשתול סלק סוכר בהיקף רחב בצרפת ולהקים מאות מפעלים לייצור סוכר מסלק סוכר. כיום מייצרים כ-20% מהסוכר הלבן בעולם מסלק סוכר.

## אותות הוקרה
* חבר האקדמיה המלכותית הפרוסית למדעים - 1776.
* מנהל המחלקה לפיזיקה של האקדמיה המלכותית הפרוסית למדעים - 1782.
* חבר האקדמיה המלכותית השוודית למדעים - 1782.

## קישורים חיצוניים

* היסטוריה של ייצור סוכר מסלק סוכר באתר מוזיאון הסוכר בברלין (גרמנית)
* הקמת מפעלי סוכר על ידי פרנץ קרל אכרד, באתר היסטוריית ייצור סוכר מסלק סוכר (אנגלית)
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ברלין: אישים
קטגוריה:חברי האקדמיה המלכותית השוודית למדעים
קטגוריה:כימאים גרמנים
קטגוריה:פיזיקאים גרמנים
קטגוריה:חקלאות: חוקרים
קטגוריה:תעשיינים גרמנים
קטגוריה:גרמנים שנולדו ב-1753
קטגוריה:גרמנים שנפטרו ב-1821
דייגו היפוליטו

**דייגו מטיאס היפוליטו** (בפורטוגזית: **Diego Matias Hypólito**; נולד ב-19 ביוני 1986) הוא מתעמל ברזילאי, סגן אלוף אולימפי (ריו דה ז'ניירו 2016) ופעמיים אלוף עולם (2005 ו-2007) בתרגיל הקרקע.

## ביוגרפיה
היפוליטו נולד בעיר סנטו אנדרה הסמוכה לסאו פאולו. הוא החל להתאמן בהתעמלות בגיל 7, בעקבות אחותו דניאלה, וזכה מספר פעמים באליפויות ברזיל לגילאי ילדים ונוער. להישג הראשון בזירה הבינלאומית הגיע כשהיה בן 16, וזכה במקום החמישי בתרגיל הקרקע באליפות העולם שנערכה בדברצן ב-2002. באליפות שנערכה ב-2003 באנהיים סיים במקום הרביעי, יחד עם הרומני מריאן דרגולסקו. באליפות העולם שנערכה במלבורן ב-2005 זכה במדליית הזהב, והיה לדרום אמריקאי הראשון בהיסטוריה שרושם הישג כזה באליפות העולם בהתעמלות. באליפות שנערכה ב-2006 באורהוס איבד את תוארו לדרגולסקו, וזכה במדליית הכסף. הוא שב והוכתר כאלוף העולם בשטוטגרט (2007).

חודשים ספורים לפני אולימפיאדת בייג'ינג (2008) לקה היפוליטו בקדחת דנגי, אך החלים בזמן והשתתף במשחקים. בשלב המוקדמות דורג ראשון, אך בשלב הגמר נפל במהלך התרגיל שביצע, וסיים רק במקום השישי. כן השתתף בקרב-רב, אך פרש לאחר ביצוע שני תרגילים. לאליפות העולם שנערכה בלונדון ב-2009 הגיע לאחר שהחלים מפציעה, ולא הצליח להעפיל לשלב הגמר. באליפות העולם שנערכה בטוקיו ב-2011 חלק את מדליית הארד עם אלכס שטילוב. הייתה זו המדליה הראשונה בה זכה מזה ארבע שנים.

בנוסף להישגיו באליפויות העולם, זכה היפוליטו גם במדליות הזהב בתרגילי הקרקע וסוס הקפיצות במשחקים הפאן-אמריקאיים בריו דה ז'ניירו (2007) ובגואדלחרה (2011). ב-2011 היה גם שותף לזכייה הקבוצתית של נבחרת ברזיל במדליית הזהב.

באולימפיאדת לונדון (2012) נחשב היפוליטו לאחד המועמדים הבולטים להעפיל לשלב הגמר בתרגיל הקרקע, אך עקב נפילה ומעידה במהלך ביצוע התרגיל בשלב המוקדמות קיבל ציון נמוך וסיים במקום ה-59 בלבד. באליפות העולם שנערכה ב-2014 בנאנינג זכה במדליית הארד, ובאולימפיאדת ריו דה ז'ניירו (2016) זכה במדליית הכסף.

## חייו האישיים
בשנת 2019 יצא מהארון.

## ראו גם

## קישורים חיצוניים

* דייגו היפוליטו באתר התאחדות ההתעמלות הבינלאומית

## הערות שוליים

קטגוריה:מתעמלים ברזילאים
קטגוריה:מדליסטים אולימפיים ברזילאים
קטגוריה:אלופי עולם בהתעמלות
קטגוריה:מתעמלים באולימפיאדת בייג'ינג (2008)
קטגוריה:מתעמלים באולימפיאדת לונדון (2012)
קטגוריה:מתעמלים באולימפיאדת ריו דה ז'ניירו (2016)
קטגוריה:ספורטאים להט"בים ברזילאים
קטגוריה:מתעמלים להט"בים
קטגוריה:ברזילאים שנולדו ב-1986